রাজা দাহির সেন(সংস্কৃত: राजा दाहिर सेन) (সিন্ধি: **راجا ڏاھر**),  IAST:  (৬৬৩-৭১২ খ্রিস্টাব্দ) ছিলেন পাকিস্তান এর সিন্ধু প্রদেশ এর ব্রাহ্মণ রাজ্যবংশের শেষ হিন্দু রাজা। ৭১১ খ্রিস্টাব্দে তার রাজ্য মুহাম্মাদ বিন কাসিম এর নেতৃত্বে উমাইয়া খিলাফত এর অধিকৃত হয়। অরোর এর যুদ্ধে বর্তমান নওয়াবশাহ অঞ্চলের নিকট সিন্ধু নদ এর তীরে তাকে হত্যা করা হয়। তাঁর মূর্তি স্থাপনের দাবি তোলা হয়।

চচনামার শাসন
------------

চচনামা সিন্ধু প্রদেশে মুসলিম বিজয় এর প্রথম ঐতিহাসিক গ্রন্থ। ১২১৬ সালে এটি একজন আরব মুহম্মদ আলী বিন হামিদ বিন আবু বকর কুফি কর্তৃক থাকাফি পরিবারের রচিত আরবি ভাষার লেখা থেকে ফার্সি ভাষায় অনূদিত হয়। 
দাহিরের রাজ্য কনৌজ এর রাজা রমল দ্বারাও আক্রান্ত হয়।

উমাইয়াদের সঙ্গে যুদ্ধ
----------------------

> "তিনি বললেন "আমি আরবদের সঙ্গে সম্মুখযুদ্ধে লড়তে যাচ্ছি। আমি তাদের সঙ্গে প্রাণপণ লড়াই করব। যদি তাদেরকে ধ্বংস করতে পারি তাহলে আমার রাজ্য শক্ত ভিত্তিতে প্রতিষ্ঠিত হবে। যদি সম্মানযোগ্য মৃত্যু হয়, তবে ঘটনাটি আরব ও ভারতের ইতিহাসে লেখা থাকবে, জ্ঞানিগুণিরা এটি নিয়ে আলোচনা করবেন। পৃথিবীর অন্যান্য রাজারা এটি জানবেন। সর্বত্র বলা হবে যে শত্রুর সঙ্গে লড়াইপূর্বক সিন্ধুর রাজা দাহির তার দেশের জন্য নিজের মূল্যবান জীবন উৎসর্গ করেছেন।" "
> 
> 
> 

বসরার শাসক হাজ্জাজ বিন ইউসুফ কর্তৃক রাজা দাহিরের বিরুদ্ধে অভিযানের প্রাথমিক কারণ হিসেবে চচনামায় খলিফার উদ্দেশ্যে শ্রীলঙ্কার রাজার প্রেরিত উপঢৌকন দেবল উপকূলে দস্যুদল দ্বারা চুরি হওয়ার ঘটনাকে উল্লেখ করা হয়েছে। সিন্ধুর উপজাতি মেড, যারা বাওয়ারিজ নামেও পরিচিত তারাই এই কাজটি করেছিল।

রাজার অধীন সিন্ধ এর মানচিত্র (৭০০ খ্রিস্টাব্দ)হাজ্জাজের পরবর্তী অভিযান মুহাম্মাদ বিন কাসিম এর সমর্থনে পরিচালিত হয়। ৭১১ সালে কাসিম দেবল আক্রমণ করেন এবং হাজ্জাজের অনুরোধে পূর্বের ব্যর্থ অভিযানে বন্দী হওয়া সকলকে মুক্তি দেন। দ্রব্যাদি সংগ্রহের জন্য হাজ্জাজ দেবল থেকে নেরুনে আসেন। সেখানকার বৌদ্ধ রাজা তাকে পূর্বের অভিযানে খিলাফত এর সহায়ক বলে চিনতে পারেন এবং আত্মসমর্পণ করেন। কাসিমের সেনারা বিভিন্ন স্থানীয় গোষ্ঠীর নেতাদের আনুগত্য লাভ করে এবং চারপাশের এলাকার নিয়ন্ত্রণ নেয়। তার যৌথবাহিনী সিসাম দুর্গ দখল করে এবং সিন্ধু নদ এর পশ্চিম তীর আয়ত্তে আনে।

নেরুন, বাঝরা, কাকা কোলাক ও সিওয়িস্তান এর মেড, ভুট্টো ও বৌদ্ধ শাসকদের সহায়তায় মুহাম্মাদ বিন কাসিম দাহিরকে পরাজিত করেন এবং রাজ্যের পূর্বপ্রান্ত উমাইয়া খিলাফত এর অন্তর্ভুক্ত করেন।
চূড়ান্ত যুদ্ধের কিছু পূর্বে দাহিরের উজির তাকে পরামর্শ দেন কোন ভারতীয় বন্ধুবৎসল রাজার শরণে যাওয়ার জন্য। দাহির বলেন "তুমি তাদের বলে দিয়ো, আমি আরব ও তোমাদের মাঝে স্থিত প্রাচীর। যদি এই প্রাচীর ভেঙে পড়ে তাহলে তাদের হাতে তোমাদের ধ্বংস কিছুতেই ঠেকানো যাবে না।" উজির তখন রাজাকে তার পরিবার ভারতের কোন নিরাপদ স্থানে নিয়ে যাওয়ার অনুরোধ করেন। রাজা বলেন "আমি আমার পরিবারকে নিরাপদ স্থানে পাঠাতে পারি না যখন আমার ঠাকুরের পরিবার এবং মহৎ ব্যক্তিরা এখানেই আছেন।" 

দাহির পূর্ব তীরে সেনা পাঠিয়ে কাসিমকে সিন্ধু নদ অতিক্রম করতে না দেওয়ার জন্য চেষ্টা করেন। কাসিম নদী অতিক্রম করেন এবং জিতোরে দাহিরের পুত্র জয়সিয়াহ এর বাহিনীকে পরাস্ত করেন। ৭১২ সালে রাওরে (বর্তমান নওয়াবশাহ) কাসিম দাহিরের সাথে যুদ্ধ করেন ও তাকে হত্যা করেন। সিন্ধু নদের তীরে দাহির মারা যাওয়ার পর তার মস্তক দেহ থেকে বিচ্ছিন্ন করা হয় এবং হাজ্জাজ বিন ইউসুফ এর কাছে পাঠানো হয়।

তথ্যসূত্র
---------

1. ↑  Daniyal, Shoaib। "Why are some Pakistanis demanding a statue of Raja Dahir, the last Hindu king of Sindh?"। *Scroll.in* (ইংরেজি ভাষায়)। সংগ্রহের তারিখ ২০২১-০৭-০৯।
2. ↑
3. ↑  Common Era year is an approximation of the Islamic calendar date 613 AH.
4. ↑  Sajid Ali (সেপ্টেম্বর ২৩, ২০১৫)। "Who was Raja Dahir"। Sindhi Dunya। ফেব্রুয়ারি ৩, ২০১৯ তারিখে মূল থেকে আর্কাইভ করা। সংগ্রহের তারিখ নভেম্বর ১৯, ২০১৭।
5. ↑
6. 1 2  Manan Ahmed Asif (১৯ সেপ্টেম্বর ২০১৬)। *A Book of Conquest*। Harvard University Press। পৃষ্ঠা 8–। আইএসবিএন 978-0-674-66011-3।

উৎস
---

* Mirza Kalichbeg Fredunbeg: The Chachnamah, An Ancient History of Sind, Giving the Hindu period down to the Arab Conquest. Translated by from the Persian by, Commissioners Press 1900
* R. C. Majumdar, H.C. Roychandra and Kalikinkar Ditta: An Advanced History of India, Part II,
* Tareekh-Sind, By Mavlana Syed Abu Zafar Nadvi
* Wink, Andre, *Al Hind the Making of the Indo Islamic World*, Brill Academic Publishers, Jan 1, 1996, আইএসবিএন ৯০-০৪-০৯২৪৯-৮